section_heading: 2006.−2009.: The Wonder Years i The Wonder Years: Trilogy
paragraph_text: Njihov prvi singl "Irony" izdan je u veljači 2007. kao prvi singl s njihovog prvog EP-a The Wonder Begins. EP je prodao više od 11 400 kopija iste godine. Njihov službeni klub obožavatelja "Wonderfuls" je također osnovan. Tada su imale nekoliko nastupa u Kini i naučile kineski jezik. U ljeto 2007. članice su zadobile ozljede i zdravstvene probleme: Sohee je ozljedila koljeno pri padu s motora na snimanju filma, a Hyuna je službeno napustila grupu radi zdravstvenih razloga. Hyunu je zamijenila Yubin, reperica i plesačica, koja je prvi put nastupila s pjesmom "Tell Me". Njihov prvi studijski album The Wonder Years izdan je u rujnu 2007. "Tell Me" je izdat kao drugi singl, debitiravši na broju jedan u Koreji i Tajlandu. Sastav je nastavio promovirati album: izdaju singl "This Fool" te se pojavljuju na raznim kvizovima, radio stanicama, glazbenim festivalima i na posebnim koncertima s grupama kao npr. Big Bang i Girls' Generation.